钦定古今图书集成/明伦汇编/氏族典/第025卷 > 冯元飙
## 钦定古今图书集成/明伦汇编/氏族典/第025卷 > 冯元飙

按《明外史冯元飙传》：“元飙，字尔弢，慈谿人。与兄元飏
并有文名。天启二年第进士，历知澄海、揭阳。崇祯四
年，征授户科给事中，迁刑科左给事中，擢太常少卿，
屡迁南京太仆寺卿，通政使。召拜兵部右侍郎，转左。
十六年五月为尚书，帝倚之甚，至元飙顾不能有所
为。河南、湖广地尽陷，关、宁又日告警，元飙规自脱。其”
年八月遂称病乞休。福王时卒。